229 



organiske Natur, og at han ved Slægtskabets inderligste 

 Baand er knyttet til de andre Led, ligesom disse ere det 

 indbyrdes ; at han ikke er en skadelig Snylter paa Natur- 

 livets Træ, men en ægte Søn af den moderlige Natur, 

 som skjænker sin Velsignelse til alle Sider. 



De omtalte Indvendinger ere næppe at betragte som 

 videnskabelige; men heller ikke de mere videnskabelig 

 begrundede Betænkeligheder synes mig at være saa be- 

 tydelige, at man ikke skulde haabe at kunne befries for 

 dem. En Udviklin gstheori maa, som jeg har søgt at vise, 

 nødvendigvis tillige være en Nedstamningstheori, og 

 selv om Darwin's Anstrængelser for at begrunde den sidste, 

 ikke ere udgaaede fra Tanken om en Udvikling, saa maa 

 man dog ikke derfor i mindre Grad give ham sin fuldeste 

 Anerkjendelse. Darwin tilskriver sig selv som den mest 

 utvivlsomme Del af sin Fortjeneste, at han har »bidraget 

 Sit til at omstøde Dogmet om de isolerede Skabelsen)*). 



Hvad den anden Del af den Darwinske Theori 

 angaar, foreligger der vigtigere Betænkeligheder imod den. 

 Den saakaldte Kaaringstheori forklarer Arternes Oprin- 

 delse ved tre Faktorer: Variabiliteten, hvorved Afarter 



*) Man begaar formentlig nogen Uret mod de ældre Naturforskere, 

 der talte om gjentagne Skabelser, en for hver Jordperiode, ved 

 at forklare dette, som om de bestemt lærte, at der gjentagne 

 Gange havde fundet en mirakuløs »Skabelse« eller Nyskabelse 

 Sted. De vilde vistnok i Almindelighed kun udtrykke dermed, 

 at efterhaanden, som man kommer over i en ny Jordperiode, viser 

 det sig, at de gamle Arter, Slægter o. s. v. ere forsvundne og 

 andre traadte i deres Sted Spørgsmaalet om, hvordan dette var 

 gaaet for sig, drøftede man i Reglen slet ikke; man trode ikke 

 at kunne løse det ad videnskabelig Vej og forsmaaede at stræbe 

 efter Løsningen ad den spekulative — og deri var der vel mere 

 Forstand end i Nutidens altfor hidsige Jagt efter »Beviser« for 

 Nedstamningen og for, at Omdannelsen stadig foregaar med stærke 

 Skridt. R. A. 



